કબીર ખાને 'ન્યૂયોર્ક' અને 'બજરંગી ભાઇજાન' જેવી ફિલ્મો આપી છે, એની સામે 'ટ્યૂબલાઇટ' થોડી નબળી પડે છે. નબળી પટકથાને કારણે ફર્સ્ટ હાફ એટલો સારો નથી ઘડાયો, જો કે કેટલાક ઇમોશનલ સિન દર્શકોને ભાવુક ચોક્કસ કરી જાય છે. સેકન્ડ હાફ પ્રમાણમાં થોડો બોરિંગ છે, અહીં ઇમોશનલ સિન જાણે દર્શકોના મન સુધી પહોંચતા જ નથી. ફિલ્મની શરૂઆતના કેટલાક ડાયલોગ્સ ખુબ સુંદર છે, પરંતુ જેમ-જેમ વાર્તા આગળ વધે છે, ડાયલોગ્સનો જાદુ ઓસરતો જાય છે. દરેક ડાયલોગમાં 'યકીન' શબ્દનો ઉપયોગ મનમાં કંટાળો ઉત્પન્ન કરે છે.